Държавен вестник, бр. 34, 2007 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  34
13. Министърът на икономиката и енерге-
тиката:
13.1. Да проведе преговори и да сключи кон-
цесионния договор със “СК—13 Плевен Каме-
нина”—АД, Плевен, в едномесечен срок от вли-
зането в сила на решението за предоставяне на
концесия.
13.2. Да представлява Министерския съвет
по концесионния договор с изключение на не-
говото прекратяване.
13.3. Да осъществява контрол по изпълне-
нието на договора.
14. Упълномощава министъра на икономи-
ката и енергетиката да предявява вземанията
на концедента по съдебен ред.
Министър-председател:
Сергей Станишев
Главен секретар на Министерския съвет:
Севдалин Мавров
14500
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ОТБРАНАТА
СПОРАЗУМЕНИЕ
между правителството на Република Бълга-
рия и правителството на Съединените аме-
рикански щати относно продължаване учас-
тието на български военен контингент в ху-
манитарна мисия по охрана на Центъра за
временно задържане и закрила в лагера “Аш-
раф” в Ирак, сключено на 2 февруари 2007 г.
чрез размяна на ноти
(Ратифицирано със закон, приет от 40-то На-
родно събрание на 21 февруари 2007 г.—ДВ,
бр. 19 от 2007 г. В сила от 2 март 2007 г.)
№ 022
Посолството на Съединените американски
щати поднася почитанията си на правителство-
то на Република България и има честта да съ-
общи следното: Правителството на Съедине-
ните американски щати, като оценява високо
приноса и дадените от българския народ жерт-
ви за коалицията и за свободата и благоденст-
вието на иракския народ, Ви поздравява за ус-
пешната мисия в лагера “Ашраф”.
Ние искрено благодарим на правителството
на Република България за готовността да об-
мисли оказването на продължаваща подкрепа
на иракския народ чрез продължаване на учас-
тието в хуманитарната мисия в лагера “Ашраф”.
Разбирането на Съединените американски щати
е, че Република България възнамерява да ока-
же тази подкрепа и Съединените американски
щати, при условие, че е налице продължаване
на правомощията и при налични надлежно оп-
ределени за целта средства, възнамеряват да
следват правилата и процедурите, изложени в
приложение I към тази нота.
Статутът на българските сили в Ирак е опи-
сан в приложение II към тази нота. Очакваме
нашето сътрудничество в Ирак да продължи като
пример на силното партньорство между нашите
две страни. Вашата подкрепа е от жизненоваж-
но значение и дълбоко се цени от иракския на-
род и от Вашите коалиционни партньори.
Посолството предлага, както от началото
на участието на България в мисията в лагера
“Ашраф”, настоящата нота (включително при-
ложенията) и утвърдителният отговор на нея
да съставляват Споразумение между прави-
телството на Република България и правител-
ството на Съединените американски щати от-
носно участието на български сили в хумани-
тарната мисия по охраната на лагера “Ашраф”
в Ирак. Това споразумение ще влезе в сила от
деня на уведомяването, че съответните конс-
титуционни процедури за влизане в сила на
споразумението за Република България са из-
пълнени.
Посолството на Съединените американски
щати се ползва от случая да поднови пред пра-
вителството на Република България уверения-
та в отличната си към него почит.
Посолство на Съединените
американски щати
София, 30 януари 2007 г.
Приложение I
Описание на мисията и на необходимите
способности: Българска охранителна част ще
бъде развърната в Ирак за осъществяване на
мисия по охрана и охранителни операции в
Центъра за временно задържане и закрила
(ТIРF) с щатен личен състав и снаряжение.
Описание: Изискват се изброените долу спо-
собности за развръщане:
—Подходяща командна и контролна струк-
тура за военно формирование на ниво рота;
—Бойна единица за охрана в състав до рота;
—Поддържащ елемент в подходящ състав;
—Способности за свръзка по щат;
—Екип за поддръжка със съответните въз-
можности за ремонт на щатното снаряжение;
—Щатна медицинска поддръжка на Ниво I.
Медицинският екип ще включва лекар, сестра
и медицинско лице;
—Щабните офицери/старшини и сержанти,
които да служат за лица за контакт, и при необ-
ходимост личен състав, включен във военно
формирование на ниво батальон (със звание
капитан), бригада (със звание капитан) и в Щаба
на Многонационалните сили в Ирак (MNF-I)
(със звание майор);
—Въоръжение, облекло и индивидуално сна-
ряжение.